<classify> Akizungumza Dar es Salaam, Katibu wa Klabu ya Yanga, Dk Jonas Tiboroha amesema wachezaji hao ni pendekezo la kocha baada ya kuridhishwa na uwezo wao hivyo sababu ya kutopangwa wanaomba aulizwe kocha.Katika usajili wa msimu huu, kocha aliafiki kuwasajili na kama unakumbuka Bossou alipoletwa alipele kwa kwenye kambi ya Tukuyu Mbeya kwa majaribio ya wiki mbili na kocha akaridhishwa na uwezo wake na kuagiza asajiliwe. Lakini bado uongozi unanyooshewa kidole juu ya usajili wa hawa wachezaji nadhani wandishi wa habari wakamuulize kocha, anaweza akawapa sababu nzuri kwani sisi tulimuuliza, akasema ana wachezaji wengi na wote wazuri, kila mmoja atacheza wakati ukifika, alisema Dk Tiboroha.Alisema aliwatolea mfano wa Malimi Busungu ambaye alikuwa anakaa benchi, lakini baada ya kuingia katika mechi na Simba na kufunga bao na kusaidia jingine, mechi iliyofuata alianza na labda mechi ijayo pia ataanza.Pia Katibu Mkuu huyo alisema uongozi hauwezi kumuingilia kocha katika upangaji wa timu na hususan wakati ambao timu inacheza vizuri na kushinda hivyo mashabiki wawe na subira Bossou amabye ni raia wa Togo, amecheza mechi moja dhidi ya Mbeya City, ya kirafiki kwa dakika 45 tangu amesajiliwa Agosti mwaka huu, wakati Coutinho alikuwa ana wakati mzuri chini ya kocha aliyemsajili Marcio Maximo kabla ya kuanza kusota benchi chini ya Pluijm.Coutinho hadi sasa ameichezea Yanga mechi 35 na kufunga mabao saba, nyingi akitokea benchi kipindi cha pili dakika za mwishoni. Yanga kwa sasa wanaendelea na mazoezi Dar es Salaam kujiandaa na mchezo wao ujao wa Ligi Kuu ya Tanzania Bara dhidi ya Azam FC utakaochezwa Oktoba 17, mwaka huu kwenye Uwanja wa Taifa, Dar es Salaam.  <topic>: michezo 